Във връзка с постъпило уведомление с вх. № ОВОС-509/10.03.2021г. и допълнителна информация с вх. № ОВОС-509-1/16.03.2021г. за инвестиционно предложение (ИП): «Регистриране на нова площадка за управление на отпадъци – внос, сортиране и продажба на дрехи втора употреба», в УПИ – VIII-239, Стопански двор №2, кв.10, нов 73242.105.310.1, с площ от около 760 кв.м., землище на с. Труд, общ. Марица, обл. Пловдив, с възложител: „Фреа 28“ ООД и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

1. От представената информация е видно, че фирма «Фреа 28» ООД се занимава с внос, сортиране и продажба на дрехи втора употреба. Намерението Ви е свързано с обособяване на площадка за сортиране и класифициране на дрехи втора употреба, като предвиденото количество текстилни изделия за внос е 80 тона на година. Така заявеното инвестиционно предложение попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ИП попада в защитена зона от Европейската екологична мрежа „НАТУРА 2000“ – BG0000444 „Река Пясъчник“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Марица и Кметство с. Труд

Отговорено от РИОСВ-Пловдив на 25.03.2021г.